Fanari Press – Πασκουάλ: «Άντιδράσαμε στο δεύτερο ημίχρονο, μπήκαν τα μακρινά σουτ»
Πασκουάλ: «Άντιδράσαμε στο δεύτερο ημίχρονο, μπήκαν τα μακρινά σουτ»
Για την νίκη επί του ΠΑΟΚ και την πρόκριση στους τελικούς της Stoiximan.gr Basket League μίλησε ο προπονητής του Παναθηναϊκού, Τσάβι Πασκουάλ.
Για τα εύστοχα μακρινά σουτ και αν ήταν στον σχεδιασμό: «Δεν ήταν σε κάποιο πλάνο. Μία επίθεση διαρκεί 24 δευτερόλεπτα και αν δεν μπορείς να φτάσεις στο καλάθι επειδή δεν στο επιτρέπει ο αντίπαλος, τότε ψάχνεις να… χτυπήσεις από μακριά».
Για τον Αντετοκούνμπο: «Ήταν ένας από τους πρωταγωνιστές της ομάδας και βασικό στοιχείο του παιχνιδιού μας. Άλλαξε το πνεύμα της ομάδας και μας βοήθησε με την ενέργεια του να γυρίσουμε το παιχνίδι».
Για το κακό πρώτο ημίχρονο: «Δεν είναι εύκολο να δώσεις απάντηση. Ένα μέρος είναι η ενέργεια σίγουρα. Στο μπάσκετ είναι σημαντικό το πως αντιδρά μία ομάδα και αντιδράσαμε στο δεύτερο ημίχρονο στο οποίο μπήκαν και τα μακρινά σουτ».
Για το αν περιμένει κάποια… έκπληξη στον τελικό: «Έχω απόλυτο σεβασμό για την ομάδα του Προμηθέα και αφού παίζουν αυτή την ώρα δεν θέλω να πω κάτι» .
Προηγούμενο ΆρθροΣυνελήφθη στέλεχος του στρατιωτικού Πανεπιστημίου που ίδρυσε ο Ερντογάν Επόμενο ΆρθροΤα έξοδα του γιοτ ήταν πολλά -Το έβαλε στην πισίνα και το νοικιάζει ως κατάλυμα στη Λευκάδα [εικόνα]